Men's Jackets, Hoodies & More, Blue | Dickies
Midweight Fleece Full Zip Hoodie, Dark Navy
Midweight Fleece Pullover Hoodie, Dark Navy
Tactical Full Zip Bonded Fleece Hoodie, Midnight Blue
Nylon Service Jacket, Navy Blue Derby-Lewis ontken dat hy minister gaan dagvaar | Maroela Media
Derby-Lewis ontken dat hy minister gaan dagvaar
Clive Derby-Lewis het Dinsdag bewerings ontken dat hy sy prokureur Marius Coertze versoek het om die minister van korrektiewe dienste te dagvaar vir R2 miljoen.
“Dit het nooit gebeur nie,” het Derby-Lewis in ŉ verklaring gesê. “Ek het hom nooit opdrag gegee om die minister of enigiemand anders by die departement te dagvaar nie.”
Derby-Lewis het gesê hy het ŉ e-pos aan minister Michael Masutha se woordvoerder gestuur om hom in kennis te stel dat hy nie die opdrag aan sy prokureur gegee het nie, en het om verskoning gevra oor die verkeerde inligting.
Derby-Lewis se vrou, Gaye, het gesê Julian Knight, wat vroeër die voormalige Vlakplaas-bevelvoerder Eugene de Kock verteenwoordig het, sal nou haar man verteenwoordig.
Masutha het Vrydag aangekondig dat Derby-Lewis se aansoek om mediese parool afgekeur is. De Kock se aansoek is goedgekeur. Alhoewel die mediese paroolraad aanbeveel het dat hy vrygelaat moet word, het Masutha sy kommer uitgespreek oor die mediese verslae. Hy het die paroolraad veroordeel dat die vrylating voorgestel word, aangesien Derby-Lewis slegs fase 3-longkanker het. Volgens wetgewing kwalifiseer slegs diegene met fase 4-longkanker.
Derby-Lewis het vermoedelik iemand anders se naam op sy mediese verslae gebruik.
Hy dien tronkstraf uit nadat hy die vuurwapen aan Janusz Walus, ŉ Poolse immigrant, verskaf het om die leier van die SAKP, Chris Hani, op 10 April 1993 dood te skiet. Hy is skuldig bevind aan moord en ter dood veroordeel, maar dit is na lewenslank verander toe Suid-Afrika die doodstraf afgeskaf het.
LUR veroordeel vyfjarige se moord
Video: Dokters, werkgewers kla oor vergoedingsfonds
Dit is vir my interessant dat geen woord gerep word oor Janusz Walus. Geen nuussoeker doen enige moeite om hom te kuier nie en hy word blykaar geensins as nuuswaardig beskou. Hy weer probeer opsigtelik nie om vrygelaat te word en laat dit oor aan oom Clive.
JZ · 4 jaar gelede
Hoekom kry ek die gevoel dat ANC, De Kock half afpers daar hy hulle moet help met nog dinge??,eindelik lyk my hy is nie werklik vry nie.